Die wêreld in foto’s – 4 November 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Duitse doeanebeamptes het beslag gelê op ŉ slang in ŉ bottel alkohol by ŉ passasier. Hier word dit tydens ŉ perskonferensie by die dieretuin in Frankfurt, Duitsland, vertoon. Foto: AP Photo/Michael Probst Moslembetogers trek aan lemmetjiesdraad wat ŉ pad versper wat na die presidensiële paleis lei. Daar is ŉ betoging aan die gang teen die Djakartaanse goewerneur, Basuki Tjahaja Purnama, in Djakarta, Indonesië. Foto: AP Photo/Tatan Syuflana Die Italiaanse lugmag se akrobatiese eenheid, die “Frecce Tricolori” (driekleur-pyle) kwyt hulle goed van hul taak in die lug bokant Rome ter viering van die weermag op Armed Forces Day (die herdenking van die einde van die Eerste Wêreldoorlog vir Italië). Foto: AP Photo/Gregorio Borgia ŉ Reuse-pandawelpie, Huasheng, speel by die Giant Panda Protection and Research Center in Shanghai, oos-China. Sy is die eerste welpie wat tot die skoner geslag behoort wat in dié sentrum gebore word. Foto: Xinhua/Fan Jun Petra Kvitova van die Tsjeggiese Republiek in aksie teen haar landgenoot, Barbora Strycova, tydens die WTA Elite-trofeetoernooi in China. Kvitova het 2-0 gewen. Foto: Xinhua/Lu Hanxin